XVI sajandist on seni avastatud ainult 1 eestikeelne trükiteos, millest juttu oli äsja. Ainult seda on saanud arvestada ka R. Antiku poolt koostatud tabel. Kuid on andmeid, et XVI saj-1 oli eestikeelseid raamatuid rohkem. Dr. P. Johanseni teatel pidi ilmuma 1540. a. ümber mingi parandatud eestikeelne katekis­mus ja ta oletab teistegi võimalusi. Korduvalt (alates Uue Testamendi eessõnast, 1715) on tehtud juttu Franz W i t t e poolt tõlgitud  Lutheri katekismusest, mis ilmunud a. 1553 või 1554 Lüübekis. Samuti on andmeid eestikeelse katoliku katekis­muse olemasolust, mille välja andnud a. 1586 hollandlane Thomas B u s ä u s ehk Buys. Vähem tõestusmaterjali on leitud, nagu oleks a. 1517 ilmunud piiskop Johannes IV Kieveli katoliku kate­kismus, ja näit. Eesti kirjandusajalugu tekstides I paneb selle nagu veel mõne teisegi täiesti küsimärgi alla.